અને એ ટેબ્લો ખતમ થતાં જ ગામની કેટલીક સ્ત્રીઓએ આવી ભાભીને સાચવી. પણ દરેક જગ્યાએ વાંધાવચકા કાઢનારાઓની ક્યાં કમી હોય જ છે ! અહીં પણ એવા કેટલાયે ભાભીને એ વિષે વધારે પુછપરછ કરી હેરાન કરી મૂકી. અને એ જોઈ મારા ગુસ્સાનો પારો વધુ ઉપર ચડ્યો, અને કોણ જાણે ક્યાંથી મારામાં એવી શક્તિ આવી કે મેં બધામાં સોંપો પડી જાય એવી જોરથી રીતસરની ત્રાડ નાંખી, ‘બસ…!’ અને તરત જ એ કરમંડલમાંથી થોડાક થોડાક છાંટા કરી બધાને ભીંજવ્યા, અને એ સાથે બધાને – જ્યાં જ્યાં એ પ્રવાહી પડ્યું ત્યાં ત્યાં – ચકામા જેવા ડાઘ ઉપસી આવ્યા ! અને મેં ફરી ઊંચા સાદે બોલવું શરુ કર્યું,